यसअघिका राष्ट्रसंघका स्थायी प्रतिनिधि ज्ञानचन्द्र आचार्यले संयुक्त राष्ट्रसंघ अन्तर्गत अतिकम विकसित, भूपरिवेष्ठित र साना द्वीप मामिला हेर्ने उपमहासचिवको जिम्मेवारी पाए । यो नै नेपालले राष्ट्रसंघमा पाएको अहिलेसम्मको सबैभन्दा उच्च जिम्मेवारी हो । त्यो पदमा आचार्यको नियुक्तिले नेपालको प्रतिष्ठा बढाएको छ । नेपालको गरिमा बढाउने यस्ता जिम्मेवारीमा जानुलाई चाहिँ सकारात्मक रूपमा लिइनुपर्ने बताउँछन् पूर्वसचिव नेपाल । भन्छन्, “तर, कतिपयमा पैसा आउँछ भने आफ्नो पदीय मर्यादा नै बिर्सने प्रवृत्ति देखिएको छ । योचाहिँ गलत हो ।”
